**บทบาทหน้าที่ของแต่ละตำแหน่ง**

**กองการเจ้าหน้าที่**

**กลุ่มสรรหาและบรรจุแต่งตั้ง 1**

***นักทรัพยากรบุคคลปฏิบัติการหรือชำนาญการ*** มีหน้าที่รับผิดชอบเกี่ยวกับการศึกษา วิเคราะห์ พัฒนาระบบงานสรรหา บรรจุและแต่งตั้ง วางแผนและดำเนินการสรรหาข้าราชการ การบรรจุ แต่งตั้ง โอน ย้ายข้าราชการ การโอนอัตราเงินเดือน การช่วยราชการ และการขอบรรจุกลับเข้ารับราชการ การเลื่อนระดับข้าราชการเพื่อแต่งตั้งให้ดำรงตำแหน่งที่สูงขึ้น การรักษาราชการแทนและการปฏิบัติราชการแทนอธิบดี  
และหัวหน้าส่วนราชการระดับสำนัก/กอง ให้คำปรึกษา แนะนำเกี่ยวกับกฎ ระเบียบ และหลักเกณฑ์การสรรหา บรรจุและแต่งตั้งข้าราชการและปฏิบัติหน้าที่อื่น ๆ ตามที่ได้รับมอบหมาย

**กองพัฒนาเกษตรกรและวิสาหกิจชุมชน (กองพัฒนาเกษตรกร)**

**กลุ่มพัฒนาเกษตรกรและอาสาสมัครเกษตร**

***นักวิชาการส่งเสริมการเกษตรปฏิบัติการหรือชำนาญการ***มีหน้าที่รับผิดชอบเกี่ยวกับการศึกษา วิเคราะห์ สรุป เสนอแนะและปฏิบัติงานด้านการพัฒนาเกษตรกร อาสาสมัครเกษตรและเครือข่าย การจัดทำฐานข้อมูลเพื่อใช้ในการศึกษา วิเคราะห์ดำเนินการเกี่ยวกับงานด้านการพัฒนาเกษตรกร อาสาสมัครเกษตร  
และเครือข่าย การส่งเสริม พัฒนาเกษตรกร อาสาสมัครเกษตร และเครือข่าย ดำเนินการเกี่ยวกับกฎหมาย ระเบียบ ข้อบังคับและประกาศที่เกี่ยวข้องกับการบริหารงานด้านพัฒนาเกษตรกรและอาสาสมัครเกษตร  
ให้คำปรึกษา แนะนำ ส่งเสริม บริการความรู้ การจัดกระบวนการเรียนรู้และพัฒนาเกษตรกร และอาสาสมัครเกษตรการประสานงานกับหน่วยงานที่เกี่ยวข้องและปฏิบัติหน้าที่อื่น ๆ ตามที่ได้รับมอบหมาย

**สำนักพัฒนาคุณภาพสินค้าเกษตร (กองส่งเสริมการอารักขาพืชและจัดการดินปุ๋ย)**

**กลุ่มส่งเสริมการควบคุมศัตรูพืชโดยเทคโนโลยีรังสี**

***นักวิชาการเกษตรปฏิบัติการหรือชำนาญการ*** มีหน้าที่รับผิดชอบเกี่ยวกับการศึกษาทดสอบ ประยุกต์เทคโนโลยีรังสีเพื่อพัฒนาคุณภาพผลผลิต การศึกษา วิเคราะห์ข้อมูลเพื่อกำหนดแนวทางและจัดทำแผนส่งเสริมการใช้เทคโนโลยีรังสีเพื่อบริหารศัตรูพืช พัฒนาพันธุ์พืช และพัฒนาคุณภาพผลผลิตหลังการเก็บเกี่ยว  
ทั้งสดและแปรรูป สนับสนุนและพัฒนาความสามารถเจ้าหน้าที่ส่วนภูมิภาคในการให้บริการพัฒนาคุณภาพ  
สินค้าเกษตร ด้วยเทคโนโลยีรังสี การให้คำปรึกษา แนะนำและถ่ายทอดความรู้ด้านเทคโนโลยีรังสีเพื่อพัฒนาคุณภาพผลผลิต การประสานงานกับหน่วยงานที่เกี่ยวข้อง การติดตาม นิเทศ ประเมินผล และปฏิบัติหน้าที่อื่น ๆ ตามที่ได้รับมอบหมาย

**กลุ่มส่งเสริมการวินิจฉัยศัตรูพืช**

***นักวิชาการเกษตรปฏิบัติการหรือชำนาญการ*** มีหน้าที่รับผิดชอบเกี่ยวกับการศึกษา พัฒนา ทดสอบ ประยุกต์เทคโนโลยีการวินิจฉัยศัตรูพืช การตรวจวินิจฉัยศัตรูพืช การตรวจหาศัตรูพืชในพื้นที่และการจัดการศัตรูพืชที่เหมาะสม สนับสนุนวิชาการให้คำปรึกษา แนะนำ ถ่ายทอดเทคโนโลยีการวินิจฉัยศัตรูพืช เทคนิค  
การวิเคราะห์ การตรวจหาศัตรูพืชในพื้นที่ เทคโนโลยีการจัดการศัตรูพืชที่เหมาะสม สนับสนุนการให้บริการวิเคราะห์ตรวจวินิจฉัยเกี่ยวกับศัตรูพืช การประสานงานกับหน่วยงานที่เกี่ยวข้อง การติดตาม นิเทศ ประเมินผล และปฏิบัติหน้าที่อื่น ๆ ตามที่ได้รับมอบหมาย

**สำนักงานส่งเสริมและพัฒนาการเกษตรที่ 1 - 6**

**กลุ่มพัฒนาบุคลากร**

***นักทรัพยากรบุคคลปฏิบัติการหรือชำนาญการ*** มีหน้าที่ศึกษา วิเคราะห์ วางแผนการพัฒนาบุคลากรของเขต ศูนย์ปฏิบัติการ และจังหวัด ดำเนินการศึกษา พัฒนาเทคนิค วิธีการ และหลักสูตรการฝึกอบรม   
ให้คำปรึกษา แนะนำด้านเทคนิคการฝึกอบรม การพัฒนาวิทยากร การประสานงานกับหน่วยงานที่เกี่ยวข้อง   
การติดตาม ประเมินผล และปฏิบัติหน้าที่อื่น ๆ ตามที่ได้รับมอบหมาย

**ศูนย์ส่งเสริมและพัฒนาอาชีพการเกษตร**

***นักวิชาการส่งเสริมการเกษตรปฏิบัติการหรือชำนาญการ*** มีหน้าที่ศึกษา วิเคราะห์ ทดสอบ ประยุกต์ พัฒนาเทคโนโลยีและองค์ความรู้ ภูมิปัญญาท้องถิ่นให้เหมาะสมกับศักยภาพของพื้นที่ พัฒนาแปลงสาธิต  
และแปลงเรียนรู้ให้เป็นแปลงต้นแบบ และพัฒนาผลิตภัณฑ์จากผลผลิตการเกษตรเพื่อเพิ่มมูลค่า ส่งเสริม  
และถ่ายทอดเทคโนโลยีด้านการผลิตและการจัดการผลผลิตที่เหมาะสมกับศักยภาพของพื้นที่ เป็นศูนย์กลางในการรวบรวมการผลิต การขยาย กระจายพันธุ์พืช และแมลงเศรษฐกิจ เพื่อใช้ในงานส่งเสริมและพัฒนาอาชีพการเกษตร ฝึกอบรมอาชีพการเกษตรแก่เจ้าหน้าที่ที่เกี่ยวข้อง เกษตรกรและผู้สนใจทั่วไป ให้บริการข้อมูล ข่าวสารวิชาการด้านเกษตร และสนับสนุนปัจจัยการผลิตที่จำเป็น รวมทั้งให้บริการทางการเกษตรอื่น ๆ   
ตามศักยภาพของศูนย์ ปฏิบัติงานอื่น ๆ ตามที่ได้รับมอบหมาย

**ศูนย์ส่งเสริมและพัฒนาอาชีพการเกษตร (เกษตรที่สูง)**

***นักวิชาการส่งเสริมการเกษตรปฏิบัติการหรือชำนาญการ*** มีหน้าที่ในการศึกษา วิเคราะห์ ทดสอบ ประยุกต์ พัฒนาเทคโนโลยีและองค์ความรู้ ภูมิปัญญาท้องถิ่นให้เหมาะสมกับศักยภาพของพื้นที่ พัฒนาแปลงสาธิตและแปลงเรียนรู้ให้เป็นแปลงต้นแบบ และพัฒนาผลิตภัณฑ์จากผลผลิตการเกษตรเพื่อเพิ่มมูลค่า ส่งเสริม  
และถ่ายทอดเทคโนโลยีด้านการผลิตและการจัดการผลผลิตที่เหมาะสมกับศักยภาพของพื้นที่ พัฒนาการให้บริการเพื่อเป็นศูนย์กลางในการรวบรวมการผลิต การขยาย กระจายพันธุ์พืช และแมลงเศรษฐกิจเพื่อใช้ในงานส่งเสริมและพัฒนาอาชีพการเกษตร ฝึกอบรมอาชีพการเกษตรแก่เจ้าหน้าที่ เกษตรกรและผู้สนใจทั่วไป ให้บริการข้อมูลข่าวสารวิชาการด้านเกษตร การสนับสนุนปัจจัยการผลิต ให้คำปรึกษา แนะนำด้านการส่งเสริมและพัฒนาอาชีพ การติดตาม นิเทศ ประเมินผล และปฏิบัติงานอื่น ๆ ตามที่ได้รับมอบหมาย

**ศูนย์ส่งเสริมเทคโนโลยีการเกษตรด้านอารักขาพืช**

***นักวิชาการส่งเสริมการเกษตรปฏิบัติการหรือชำนาญการ*** มีหน้าที่ศึกษา ทดสอบ ประยุกต์  
และพัฒนาการใช้เทคโนโลยีการจัดการศัตรูพืชแบบผสมผสานให้เหมาะสมกับพื้นที่ วางแผนการส่งเสริม  
และถ่ายทอดเทคโนโลยีด้านการจัดการศัตรูพืชแบบผสมผสาน ดำเนินการผลิตขยายปัจจัยการควบคุมศัตรูพืช พัฒนาศักยภาพการประสานงานกับหน่วยงานต่าง ๆ ในการให้บริการและสนับสนุนการตรวจวิเคราะห์ วินิจฉัย แจ้งเตือนภัยการระบาด การให้คำปรึกษา แนะนำการจัดการศัตรูพืชการผลิตขยายปัจจัยการควบคุมศัตรูพืช  
การติดตาม ประเมินผลการปฏิบัติงาน และปฏิบัติหน้าที่อื่น ๆ ตามที่ได้รับมอบหมาย

**สำนักงานเกษตรจังหวัด**

**กลุ่มส่งเสริมและพัฒนาเกษตรกร**

***นักวิชาการส่งเสริมการเกษตรปฏิบัติการหรือชำนาญการ***  ศึกษา พัฒนาและวางแผนการส่งเสริม  
และพัฒนาเกษตรกร องค์กรเกษตรกรและวิสาหกิจชุมชน ส่งเสริมและสนับสนุนการดำเนินงานตามแผนของชุมชน องค์กรเกษตรกรและวิสาหกิจชุมชน ส่งเสริม สนับสนุนและประสานงานด้านการพัฒนาวิสาหกิจชุมชน  
และเครือข่าย ส่งเสริม สนับสนุนและประสานการผลิตและพัฒนาผลิตภัณฑ์ขององค์กรเกษตรกรและวิสาหกิจชุมชน สนับสนุนการดำเนินงานและพัฒนาเจ้าหน้าที่ระดับอำเภอในการปฏิบัติงานด้านการส่งเสริมและพัฒนาเกษตรกร องค์กรเกษตรกรและวิสาหกิจชุมชน ติดตามประเมินผลการดำเนินงานส่งเสริมและพัฒนาเกษตรกร   
องค์กรเกษตรกรและวิสาหกิจชุมชนในจังหวัด ประสานและดำเนินงานเกี่ยวกับการช่วยเหลือเกษตรกรผู้ประสบภัยธรรมชาติ ปฏิบัติหน้าที่อื่น ๆ ตามที่ได้รับมอบหมาย

**กลุ่มส่งเสริมและพัฒนาการผลิต**

***นักวิชาการส่งเสริมการเกษตรปฏิบัติการหรือชำนาญการ*** มีหน้าที่ศึกษา พัฒนา และวางแผน  
การส่งเสริมการผลิตและจัดการผลผลิตการเกษตร ศึกษา พัฒนาการถ่ายทอดเทคโนโลยีการผลิตและจัดการผลผลิตการเกษตรที่เหมาะสมกับท้องถิ่น ดำเนินการส่งเสริม และประสานการถ่ายทอดความรู้ด้านการผลิต  
และจัดการผลผลิต และการให้บริการทางการเกษตร ดำเนินการตามแผนงาน โครงการและมาตรการด้านการส่งเสริมการผลิต การจัดการผลผลิตและการพัฒนาคุณภาพมาตรฐานสินค้าเกษตร และประสานการแก้ไขปัญหาการผลิตของเกษตรกร ประสานและดำเนินงานโครงการอันเนื่องมาจากพระราชดำริ และโครงการส่งเสริมการเกษตรในพื้นที่เฉพาะ สนับสนุนการดำเนินงานและพัฒนาเจ้าหน้าที่ระดับอำเภอในการปฏิบัติงานด้านการส่งเสริมการผลิตและจัดการผลผลิต ติดตาม ประเมินผล และรายงานผลการส่งเสริมการผลิตและจัดการผลผลิต  
ในจังหวัด ปฏิบัติหน้าที่อื่น ๆ ตามที่ได้รับมอบหมาย

**กลุ่มยุทธศาสตร์และสารสนเทศ**

***นักวิชาการส่งเสริมการเกษตรปฏิบัติการหรือชำนาญการ*** มีหน้าที่ศึกษา วิเคราะห์และดำเนินการจัดทำแผนยุทธศาสตร์ การพัฒนาการเกษตรด้านการผลิตพืช การพัฒนาอาชีพของเกษตรกร และส่งเสริมวิสาหกิจชุมชน เพื่อผนวกเป็นแผนพัฒนาจังหวัดของผู้ว่าราชการจังหวัด และประสานกับหน่วยงานที่เกี่ยวข้องในการบูรณาการงานตามยุทธศาสตร์การพัฒนาการเกษตรในจังหวัด พัฒนาสารสนเทศระดับจังหวัด รวบรวมวิเคราะห์ข้อมูลสถานการณ์การปลูกพืช ผลผลิตการเกษตร วิสาหกิจชุมชน และข้อมูลมือสองอื่น ๆ เพื่อเผยแพร่ ข้อมูลข่าวสาร และประชาสัมพันธ์งานส่งเสริมการเกษตรในระบบสารสนเทศ ศึกษา พัฒนาวิธีการดำเนินงานตามระบบส่งเสริมการเกษตร ปรับปรุงกระบวนการทำงานในพื้นที่ พัฒนาบุคลากรและสนับสนุนงานวิจัยและพัฒนาในจังหวัด สนับสนุนการปฏิบัติงานของศูนย์บริการและถ่ายทอดเทคโนโลยีการเกษตร และส่งเสริมการมีส่วนร่วม  
ของประชาชนในการจัดทำแผนของชุมชน สนับสนุนสำนักงานเกษตรอำเภอในการจัดทำแผนงาน/โครงการส่งเสริมการเกษตร และการจัดทำข้อมูลสารสนเทศระดับอำเภอ ติดตาม ประเมินผล รวบรวมและรายงานผล การดำเนินงานในภาพรวมของสำนักงานเกษตรจังหวัด ปฏิบัติหน้าที่อื่น ๆ ตามที่ได้รับมอบหมาย

**กลุ่มอารักขาพืช**

***นักวิชาการส่งเสริมการเกษตรปฏิบัติการหรือชำนาญการ*** มีหน้าที่ศึกษา วิเคราะห์ และวางแผน การดำเนินงานด้านการอารักขาพืช และงานดินปุ๋ยในจังหวัดและดำเนินการตามแผนงาน โครงการและมาตรการ ด้านการอารักขาพืช สำรวจ ติดตาม เฝ้าระวังการระบาดของศัตรูพืชและประสานกับหน่วยงานที่เกี่ยวข้อง ในการป้องกันและแก้ไขปัญหาการระบาดของศัตรูพืช ศึกษา พัฒนา รูปแบบและวิธีการจัดการศัตรูพืชที่เหมาะสมกับท้องถิ่น และถ่ายทอดเทคโนโลยีการอารักขาพืช และงานดินปุ๋ยให้กับเจ้าหน้าที่ระดับอำเภอและเกษตรกร ให้บริการตรวจวินิจฉัยศัตรูพืชและให้คำปรึกษาแนะนำด้านเทคโนโลยีการอารักขาพืช และงานดินปุ๋ย ติดตาม ประเมินผล และรายงานผลการดำเนินงานด้านการอารักขาพืช และงานดินปุ๋ยในจังหวัด ปฏิบัติหน้าที่อื่น ๆ   
ตามที่ได้รับมอบหมาย

**สำนักงานเกษตรอำเภอ**

***นักวิชาการส่งเสริมการเกษตรปฏิบัติการหรือชำนาญการ*** มีหน้าที่ศึกษา วิเคราะห์ และวางแผน การส่งเสริมการผลิตการเกษตรในอำเภอ ส่งเสริมและพัฒนาเกษตรกร องค์กรเกษตรกร และวิสาหกิจชุมชน ส่งเสริมและประสานการถ่ายทอดความรู้ด้านการผลิต การจัดการผลผลิต และการพัฒนาคุณภาพสินค้าเกษตร ให้บริการและส่งเสริมอาชีพการเกษตร ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย

🏵 🏵 🏵 🏵 🏵 🏵 🏵 🏵 🏵 🏵 🏵 🏵 🏵